Diari Oficial de la Generalitat Valenciana


Sumari del DOGV 1739, del 06-03-1992 (1992/824153)

DECRET 35/1992, de 2 de març, del Govern Valencià, pel qual es modifica el Decret 152/1991, de 29 d'agost, del Govern Valencià, pel qual s'establiren les bases i criteris uniformes per a la selecció, formació, promoció i mobilitat de les policies locals, escala bàsica.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/03/02/35/dof/vci/html**

### Dades del document

Número de DOGV
:   1739

Data del DOGV
:   06-03-1992

Secció del DOGV
:   DISPOSICIONS GENERALS

Número del document
:   1992/824153


Data del document
:   02-03-1992

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 35/1992, de 2 de març, del Govern Valencià, pel qual modifica el Decret 152/1991, de 29 d'agost, del Govern Valencià, pel qual s'establiren les bases i criteris uniformes per a la selecció, formació, promoció i mobilitats de les policies locals, escala bàsica.  
L'establiment d'unes bases i criteris mínims per a la selecció, formació, promoció i mobilitat de les policies locals de la Comunitat Valenciana no era sols una exigència de la Llei 2/1990, de 4 d'abril, de Coordinació de Policies Locals de la Comunitat Valenciana, sinó també una demanda de tots els sectors implicats en l?organització i funcions de la Policia Local.  
Per tot allò es dictà el Decret 152/1991, de 29 d'agost, del Govern Valencià, que, entre altres qüestions, en l'article 1.6 regula els requisits mínims que han de reunir els aspirants a policia local. L'apartat c) d'aquest article estableix l'estatura . mínima que han de tenir els homes en 1,70 metres i les dones en 1,65 metres.  
L'experiència d'altres comunitats autònomes, i l'estatura mitjana de la població espanyola, aconsellen la reducció en cinc centímetres aquesta estatura, uniformant, d'aquesta manera, aquest requisit amb els exigits a les policies locals de la major part de l'Estat, tenint en compte, a més a més, el seu caràcter de mínim.  
Per tant, i fent ús de les atribucions que confereix l'article 4.1.b) i disposició final primera de la Llei de la Generalitat Valenciana 2/1990, de 4 d'abril, i després de l'informe de la Comissió de Coordinació de Policies Locals, a proposta del Conseller d'administració Pública i amb la deliberació prèvia del Govern Valencià, en la reunió del dia 2 de març de 1992,  
DECRETE  
Article únic  
L'apartat c) del punt 6 de l'article 1 del Decret 152/1991, de 29 d'agost, del Govern Valencià, pel qual s'establiren las bases i criteris uniformes per a la selecció, formació, promoció i mobilitat de les policies locals, escala bàsica, queda redactat em els següents termes:  
«c) No patir cap malaltia o defecte físic que impedesca la realització de les funcions, i tenir una estatura mínima d'1,65 metres per als homes i 1,60 metres per a les dones».  
DISPOSICIO FINAL  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 2 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'administració Pública,   
EMERIT BONO I MARTINEZ


Còpia Permalink ELI